CELEX: 62016CN0141
Language: hr
Date: 2016-03-02 00:00:00
Title: Predmet C-141/16: Zahtjev za prethodnu odluku koji je 2. ožujka 2016. uputio Commissione Tributaria Regionale di Milano (Italija) – Stanleybet Malta Ltd, Mario Stoppani protiv Agenzia delle dogane e dei Monopoli

30.5.2016   
            
            
               HR
            
            
               Službeni list Europske unije
            
            
               C 191/12
            
         Zahtjev za prethodnu odluku koji je 2. ožujka 2016. uputio Commissione Tributaria Regionale di Milano (Italija) – Stanleybet Malta Ltd, Mario Stoppani protiv Agenzia delle dogane e dei Monopoli
   (Predmet C-141/16)
   (2016/C 191/15)
   Jezik postupka: talijanski
   
      Sud koji je uputio zahtjev
   
   Commissione Tributaria Regionale di Milano
   
      Stranke glavnog postupka
   
   
      Žalitelji: Stanleybet Malta Ltd, Mario Stoppani
   
      Druga strana u postupku: Agenzia delle dogane e dei Monopoli
   
      Prethodna pitanja
   
   Protivi li se člancima 56. i 52. Ugovora o funkcioniranju Europske unije, kako su protumačeni u sudskoj praksi Suda Europske unije u području igara na sreću i klađenja, na koje se odnose presude Gambelli, Placanica te Costa i Cifone, te u području porezne diskriminacije, na koje se odnose presude Lindman, Komisija protiv Španjolske te Bianco i Fabretti, kao i načelima prava Unije koja se odnose na jednako postupanje, nediskriminaciju i legitimna očekivanja, nacionalni propis, poput onog talijanskog o kojemu se raspravlja u glavnom postupku, kojime je predviđeno da su podvrgnuti plaćanju, i s retroaktivnim učinkom, jedinstvenog poreza na klađenje i igre na sreću iz članaka 1. do 3. Zakonodavne uredbe br. 504. od 23. prosinca 1998., kako su izmijenjeni člankom 1. stavkom 66. točkom (b) Zakona o proračunu, nacionalni posrednici u prijenosu podataka igre, koji taj prijenos vrše za račun organizatora klađenja koji imaju sjedište u drugoj državi članici Europske unije, a osobito oni koji imaju odlike društva Stanleybet Malta Ltd. i eventualno sami organizatori klađenja solidarno s njihovim nacionalnim posrednicima.